Diari Oficial de la Generalitat Valenciana


Sumari del DOGV 9998, del 03-12-2024 (2024/12213)

RESOLUCIÓ de 2 de desembre de 2024, de la Presidència, per la qual s'amplia el termini de presentació de les sol·licituds de les ajudes incloses en el Decret 164/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d'octubre de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9998

Data del DOGV
:   03-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12583

CVE
:   WDPB-W-1625-65525

Data del document
:   02-12-2024

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * administració local
    * infraestructura urbana
    * suport econòmic
    * desastre natural
    * inundació

Per l'Acord de 4 de novembre de 2024, del Consell, publicat en el DOGV núm. 9974 bis, d'eixa mateixa data, es van adoptar mesures urgents per a pal·liar els danys produïts pel temporal iniciat el 29 d'octubre de 2024 a la Comunitat Valenciana, que incloïa un annex amb la relació dels municipis afectats.

Al mateix temps es va publicar el Decret 164/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d'octubre de 2024, a fi de destinar estes ajudes a cobrir els gastos urgents i extraordinaris, tant corrents com de personal, que van haver d'escometre els municipis durant l'episodi d'emergència, entenent com a tals els gastos realitzats per eixe motiu des del 29 d'octubre fins al 15 de novembre de 2024.

Amb posterioritat, es va publicar en el DOGV núm. 9988, de 20 de novembre de 2024, la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 164/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d'octubre de 2024; en esta relació es van sumar quinze municipis als indicats inicialment, per considerar-los també afectats pel temporal.

Estes ajudes, de conformitat amb el que es disposa en l'article 4.2 de l'esmentat Decret 164/2024, se sol·liciten mitjançant una petició raonada per part de l'alcaldia de la corporació local, i la presentació d'una declaració certificada, expedida per la secretaria/intervenció municipal, en el termini màxim d'un mes, el qual, respecte dels municipis inicialment indicats en el mencionat decret, es computa des de l'endemà de la publicació en el DOGV de 4 de novembre de 2024, mentre que respecte dels municipis indicats per l'ampliació feta per la Resolució de 19 de novembre de 2024, de la Conselleria de Justícia i Interior, es computa des de l'endemà de la publicació en el DOGV de 20 de novembre de 2024.

En virtut d'això, considerant la magnitud de l'esdeveniment catastròfic i tenint en compte els desperfectes ocasionats en els immobles on se situen els ajuntaments dels municipis afectats, que van ocasionar la impossibilitat de desenrotllar la seua activitat amb normalitat durant un temps prolongat, és necessari procedir a l'ampliació del termini màxim d'un mes per a la presentació de les ajudes mencionades en el Decret 164/2024, de tal manera que es prorrogue un mes més respecte a l'inicialment concedit, a l'efecte que els municipis disposen de més temps per a confeccionar la declaració certificada relativa a la primera valoració dels gastos extraordinaris que hagen hagut d'escometre durant l'episodi de l'emergència i que han de presentar davant de la Generalitat.

Per tot això, a proposta de la persona titular de la Secretaria Tècnica de l'Agència Valenciana de Seguretat i Resposta a les Emergències, de data 2 de desembre de 2024, i en compliment de l'habilitació continguda en la disposició final primera del Decret 164/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d'octubre de 2024,

RESOLC

*Primer*

Ampliar en un mes més el termini de presentació de les sol·licituds d'ajudes contingudes en el Decret 164/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d'octubre de 2024, tant per als municipis inicialment indicats en este com per als municipis incorporats amb posterioritat en la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 164/2024.

*Segon*

Publicar la present resolució en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada en el termini d'un mes, a comptar de l'endemà de la publicació, de conformitat amb el que es disposa en la Llei 39/2015, d'1 d'octubre, de procediment administratiu comú, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que es puga interposar qualsevol altre tipus de recurs o reclamació que millor convinga al seu interés.

  

València, 2 de desembre de 2024

Juan Carlos Valderrama Zurián

President